Teddy Pilette je upokojeni belgijski dirkač Formule 1. Debitiral je v sezoni 1974, ko je nastopil le na domači dirki za Veliko nagrado Belgije in zasedel sedemnajsto mesto z več kot štirimi krogi zaostanka za zmagovalcem. V sezoni 1977 je nastopil na Velikih nagradah Nemčije, Nizozemske in Italije, a se mu na nobeni ni uspelo kvalificirati na samo dirko. Za tem ni več dirkal v Formuli 1.